Ο **Γυμναστικός Αθλητικός Σύλλογος Απόλλων Πτολεμαΐδας** είναι ελληνικό αθλητικό σωματείο, που δραστηριοποιείται στην πόλη της Πτολεμαΐδας, στο Νομό Κοζάνης, όπου και βρίσκεται η έδρα του, το Δημοτικό Γυμναστήριο Πτολεμαΐδας. Επίσημα χρώματά του είναι το κόκκινο, το μπλε και ενίοτε το άσπρο. Έμβλημά του είναι ο αρχαιοελληνικός θεός Απόλλωνας. Διαθέτει τμήματα γυναικείας καλαθοσφαίρισης όλων των ηλικιακών κατηγοριών: μίνι κορασίδων, παγκορασίδων, νεανίδων και γυναικών.

Ιστορική ανδρομή
----------------

Ο Απόλλωνας ιδρύθηκε στις 10 Αυγούστου του 1989 στην Πτολεμαΐδα για να εισάγει το γυναικείο μπάσκετ στην τοπική κοινωνία και στον αθλητισμό των μικρών κορασίδων. Ιδιαίτερη έμφαση δίνεται στην οργάνωση των τμημάτων υποδομής νεαρών κοριτσιών με αξιόλογα αποτελέσματα. Αθλήτριες του συλλόγου έχουν συμμετάσχει κατά καιρούς στις Εθνικές ομάδες Νεανίδων και Γυναικών.

### Ελληνικό πρωτάθλημα

Οι πρώτες διακρίσεις του συλλόγου ήρθαν τις περιόδους 1992-93 και 1993-94 οπότε και κατέκτησε την πρώτη θέση στο πρωτάθλημα που διοργανώνει η Ε.ΚΑ.Σ.ΔΥ.Μ. Με τον τρόπο αυτό εξασφαλισε τη συμμετοχή του στα πανελλήνια πρωταθλήματα.

Το καλοκαίρι του 1995 ο ισχυρός οικονομικός παράγοντας της Πτολεμαΐδας, Στέφανος Κωνσταντινίδης, αναλαμβάνει τη διοίκηση της ομάδας μαζί με τους συνεργάτες του. Την περίοδο που ακολούθησε (1995-96), η ομάδα της Πτολεμαϊδας αναδείχθηκε πρωταθλήτρια της Β' Εθνικής Κατηγορίας (η οποία σήμερα έχει καταργηθεί), πετυχαίνοντας την άνοδο στην κορυφαία κατηγορία των ελληνικών πρωταθλημάτων. Ο σύλλογος ισχυροποιήθηκε ακόμη περισσότερο με τη συγχώνευσή του με τον Αρίωνα Πτολεμαΐδας το ίδιο καλοκαίρι.

Την περίοδο 1996-97 υποβιβάστηκε, ωστόσο την άνοιξη της επόμενης χρονιάς, 1997-98, κατέκτησε το πρωτάθλημα της νεοσύστατης Α2 Εθνικής Κατηγορίας. Έκτοτε συμμετείχε αδιάλλειπτα στο πρωτάθλημα της Α1 Εθνικής Κατηγορίας για κάτι λιγότερο από μία δεκαπενταετία, κατακτώντας τις περισσότερες από αυτές τις χρονιές κάποια θέση στην αρχική πεντάδα.

### Τελικοί Κυπέλλου Ελλάδος

Στα πλαίσια του θεσμού του Κυπέλλου Ελλάδος, η ομάδα του Απόλλωνα έχει λάβει μέρος σε τρία Final-4 χωρίς ωστόσο να κατακτήσει ποτέ το τρόπαιο. Αρχικά, στις 22-23 Απριλίου 2000 στις Σέρρες, όπου και αντιμετώπισε διαδοχικά τη Μ.Ε.Ν.Τ. (62-60) στον ημιτελικό και την ομάδα του Παναθηναϊκού στον τελικό, από τον οποίο και ηττήθηκε οριακά με σκορ 74-72. Κατόπιν, στις 15-16 Μαρτίου 2008 στη Βέροια, όπου και αγωνιστικε εναντίον του Παλαιού Φαλήρου (65-52) στον ημιτελικό και της ομάδας των Εσπερίδων Καλλιθέας στον τελικό, οπότε και γνώρισε την ήττα με σκορ 53-67. Πιο πρόσφατα, στις 17-18 Απριλίου 2010, και πάλι στη Βέροια, όπου ηττήθηκε από τον Αθηναϊκό με σκορ 59-47 στον ημιτελικό, κερδίζοντας εν τέλει τον Πανιώνιο Σμύρνης στο μικρό τελικό με σκορ 59-43.

### Ευρωπαϊκή πορεία

Ο Απόλλων Πτολεμαΐδας έχει λάβει μέρος τα τελευταία χρόνια στις παρακάτω διοργανώσεις εκτός συνόρων:

* 2000: Ronchetti Cup
* 2001: Ronchetti Cup
* 2003: FIBA Europe Cup for Women
* 2005: FIBA Europe Cup Women
* 2007: EuroCup Women
* 2008: EuroCup Women

### Πρόσφατες αγωνιστικές περίοδοι

2008-09Κατά την αγωνιστική περίοδο 2008-09 ο Απόλλων Πτολεμαΐδας κατετάγη στην 6η θέση της τελικής κατάταξης, εξασφαλίζοντας με άνεση την παραμονή του στην κατηγορία. Ωστόσο δεν κατάφερε να κερδίσει κάποια από τις προνομιούχες θέσεις που οδηγούν στη συμμετοχή στο EuroCup Γυναικών. Στη διοργάνωση του Κυπέλλου γνώρισε την ήττα από τον Παναθηναϊκό με σκορ 67-69 κατά την Γ' Φάση με αποτέλεσμα να αποκλειστεί.
2009-10Κατά την αγωνιστική περίοδο 2009-10 ο Απόλλων αγωνίστηκε στο πρωτάθλημα της Α1 Εθνικής καταλαμβάνοντας την 4η θέση. Εκτός από την άνετη παραμονή της στην κατηγορία, η ομάδα εξασφάλισε παράλληλα και μία θέση για συμμετοχή στο EuroCup Γυναικών κατά τη νέα αγωνιστική περίοδο, δικαίωμα από το οποίο, ωστόσο, παραιτήθηκε. Στα πλαίσια του θεσμού του Κυπέλλου Ελλάδος Γυναικών ο σύλλογος κατέκτησε το χάλκινο μετάλλιο στο φάιναλ φορ που διεξήχθη στη Βέροια, επικρατώντας με 59-43 του Πανιωνίου Σμύρνης.
2010-11Κατά την αγωνιστική περίοδο 2010-11 ο σύλλογος τερμάτισε στην 8η θέση του βαθμολογικού πίνακα. Στις υποχρεώσεις του Κυπέλλου, η ομάδα της Πτολεμαΐδας γνώρισε την ήττα με σκορ 53-67 από τον Αθηναϊκό κατά την Γ' Φάση, οπότε και αποκλείστηκε.
2011-12Κατά την αγωνιστική περίοδο, 2011-12 ο Απόλλων ολοκλήρωσε τις αγωνιστικές του υποχρεώσεις στη 12η και τελευταία θέση της βαθμολογίας με 3 νίκες, 18 ήττες και 1 μηδενισμό, καθώς δήλωσε αδυναμία συμμετοχής στον αγώνα του με τις Εσπερίδες Καλλιθέας. Κατά συνέπεια υποβιβάστηκε απευθείας στην Α2 Εθνική. Στο Κύπελλο Ελλάδος ο σύλλογος αποκλείστηκε κατά τη Β' Φάση, όπου γνώρισε την ήττα από τον Πρωτέα Βούλας με σκορ 59-51.
2012-13Τη χρονιά 2012-13 η ομάδα της Πτολεμαΐδας έλαβε μέρος στο Πρωτάθλημα του 1ου Ομίλου Βορρά της Α2 Εθνικής Κατηγορίας, ολοκληρώνοντας τις αγωνιστικές της υποχρεώσεις στην 6η θέση του βαθμολογικού πίνακα. Σε μία μεταβατική χρονιά για τη δομή των γυναικείων εθνικών πρωταθλημάτων, ο Απόλλων υποβιβάστηκε στο οικείο του τοπικό Πρωτάθλημα. Στα πλαίσια του θεσμού του Κυπέλλου ηττήθηκε με σκορ 73-42 από τον Παναθλητικό Συκεών, γνωρίζοντας τον αποκλεισμό στην 1η Αγωνιστική της Α' Φάσης. Τον Αύγουστο του 2013 ανακοινώθηκε η απορρόφηση του γυναικείου τμήματος του Αρίωνα Πτολεμαΐδας από τον Απόλλωνα και η από κοινού συμμετοχή τους στο Πρωτάθλημα της Ε.ΚΑ.Σ.ΔΥ.Μ. Η συγχώνευση θα ολοκληρωθεί τυπικά το 2014.:

Διακεκριμένες καλαθοσφαιρίστριες
--------------------------------

|  |  |  |
| --- | --- | --- |
| * Έφη Καζαντζίδου
* Σοφία Κανονίδου
* Αγλαΐα Καραδήμα
* Μαγδαληνή Καραμπατζάκη
* Καλλιόπη Καρανίκα
* Ελένη Κυρατζή
* Όλγα Κυρκοπούλου
* Ευγενία Κωτούλα
* Μαρία Λογδανίδου
* Αφεντούλα Μαγαλιού
* Μαρία Μοσχοπούλου
* Ελένη Μπαταούλα
 | * Ευγενία Ντάμπη
* Μαρία Παπαβασιλείου
* Ελένη Παπαδημητριού
* Σίσσυ Πολυμένη
* Ουρανία Πρασσά
* Σταυρούλα Σπανίδου
* Ναυσικά Σταυρίδου
* Αγγελική Τοκμάκη
* Αναστασία Τσακμάκη
* Μαρία Χωλοπούλου
* Στρατονίκη Χωλοπούλου
* Λίζα Θωμαΐδη
 | * Τατιάνα Ζότοβα
* Τιάνα Άμπρλιτς
* Έριν Μπαθ
* Λατόγια Ντέιβις
* Κρίσι Φλόιντ
* Εσάγια Μέρφι
* Κρίσταλ Σμιθ
* Κλόε Κερρ
* Ντάνα Γουίνε
* Μισέλ Γκρέκο
* Νεβρί Γιλμάζ
 |

Τρέχουσα αγωνιστική περίοδος
----------------------------

Κατά την αγωνιστική περίοδο, 2015-16, ο Γ.Α.Σ. Απόλλων Πτολεμαΐδας έλαβε μέρος στο Πρωτάθλημα Γυναικών που διοργανώνει η Ε.ΚΑ.Σ.ΔΥ.Μ. και τερμάτησε στη δεύτερη θέση.

Ο σύλλογος χρησιμοποιεί ως έδρα το Δημοτικό Γυμναστήριο Πτολεμαΐδας χωρητικότητας 600 ατόμων. Καθήκοντα προπονήτριας ασκεί η Έλενα Παπαδημητρίου.

Τμήματα υποδομών
----------------

Η ομάδα των κορασίδων του Απόλλωνα Πτολεμαΐδας αναδείχθηκε Πρωταθλήτρια Ελλάδος κατά την περίοδο 2005-06. Η ομάδα των νεανίδων κατέκτησε το Πρωτάθλημα Ελλάδος την περίοδο 2011-12.

Παραπομπές
----------

1. 1 2 3 4  ««Ιστορικό Απόλλωνα Πτολεμαΐδας»». Επίσημη ιστοσελίδα του συλλόγου. Ανακτήθηκε στις 1 Μαΐου 2009.
2. 1 2 3  «Απόλλων Πτολεμαΐδας – 20 χρόνια προσφοράς στον αθλητισμό» Αρχειοθετήθηκε 2016-03-04 στο Wayback Machine. άρθρο στον ιστότοπο PrLogos.gr, 11 Αυγούστου 2009.
3. ↑  «Ένωση Καλαθοσφαιρικών Σωματείων Δυτικής Μακεδονίας» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ε.Ο.Κ.
4. ↑  «Πρωταθλητές Β' Εθνικής Κατηγορίας Γυναικών» Αρχειοθετήθηκε 2014-03-09 στο Wayback Machine. πληροφορίες στον επίσημο ιστότοπο της Ε.Ο.Κ.
5. ↑  «Πρωταθλητές Α2 Εθνικής Κατηγορίας Γυναικών» Αρχειοθετήθηκε 2014-03-08 στο Wayback Machine. πληροφορίες στον επίσημο ιστότοπο της Ε.Ο.Κ.
6. 1 2 3 4 5 6  «Βαθμολογίες Πρωταθλημάτων» Αρχειοθετήθηκε 2014-01-12 στο Wayback Machine. πληροφορίες στον επίσημο ιστότοπο της Ε.Ο.Κ.
7. 1 2 3 4  «Η ιστορία των τελικών Κυπέλλου Γυναικών» Αρχειοθετήθηκε 2014-07-02 στο Wayback Machine. πληροφορίες στον επίσημο ιστότοπο της Ε.Ο.Κ.
8. ↑  «Για τρίτη σερί χρονιά κατέκτησαν το τρόπαιο οι Εσπερίδες, 67-53 την Πτολεμαΐδα»[*νεκρός σύνδεσμος*], άρθρο στον ιστότοπο In.gr, 16 Μαρτίου 2008.
9. ↑  «Αθηναϊκός και ΦΕΑ στον τελικό» Αρχειοθετήθηκε 2010-05-23 στο Wayback Machine. άρθρο στον ιστότοπο BasketNet.gr, 17 Απριλίου 2010.
10. ↑  «Τρίτος στο Κύπελλο γυναικών ο Απόλλων Πτολεμαΐδας» Αρχειοθετήθηκε 2016-03-05 στο Wayback Machine. άρθρο στον ιστότοπο Zougla.gr, 18 Απριλίου 2010.
11. ↑  ««Apollon: Team History»». Fiba Europe. Ανακτήθηκε στις 1 Μαΐου 2009.
12. ↑  «Η Πορεία ως το Final Four» Αρχειοθετήθηκε 2011-08-23 στο Wayback Machine. άρθρο στον ιστότοπο WePlayBall.gr, 6 Φεβρουαρίου 2009.
13. ↑  «Στο EuroCup ο Αρης» Αρχειοθετήθηκε 2012-07-20 at Archive.is, άρθρο στον ιστότοπο WePlayBall.gr, 21 Ιουνίου 2010.
14. ↑  «Προκρίθηκαν ΔΑΣΑΛ, Πρωτέας και Πανιώνιος»[*νεκρός σύνδεσμος*], άρθρο στον ιστότοπο BasketNet.gr, 24 Οκτωβρίου 2010.
15. ↑  «Σεφτέ η Καλαμαριά, μηδενίστηκε η Πτολεμαϊδα!», άρθρο στον ιστότοπο SentraGoal.gr, 26 Νοεμβρίου 2011.
16. ↑  «Υποβιβάστηκε στην Α2 ο Απόλλων Πτολεμαΐδας», άρθρο στον ιστότοπο In.gr, 31 Μαρτίου 2012.
17. ↑  «Νίκη-πρόκριση του Πρωτέα στο κύπελλο»[*νεκρός σύνδεσμος*], άρθρο στον ιστότοπο WomenSports.gr, 20 Νοεμβρίου 2011.
18. ↑  «Αποτελέσματα Α2 Βορρά: Στα μπαράζ για την άνοδο Ηρακλής και ΠΑΣ!», άρθρο στον ιστότοπο WePlayBall.gr, 24 Φεβρουαρίου 2013.
19. ↑  «Υποβιβάστηκε η Πτολεμαΐδα, περιμένει η Κομοτηνή»[*νεκρός σύνδεσμος*], άρθρο στον ιστότοπο InsideSports.gr, 5 Απριλίου 2013.
20. ↑  «Αποτελέσματα Κυπέλλου Ελλάδας Βορρά: Εύκολες προκρίσεις για Τιτάνες, Ηρακλή και Παναθλητικό!», άρθρο στον ιστότοπο WePlayBall.gr, 16 Σεπτεμβρίου 2012.
21. ↑  «Γυναικείο Μπάσκετ: Συνενώθηκαν Απόλλων και Αρίων!» Αρχειοθετήθηκε 2014-02-09 στο Wayback Machine. άρθρο στον ιστότοπο NeaPtolemaidas.gr, 14 Αυγούστου 2013.
22. ↑   άρθρο στη σελίδα ΓΑΣ Απολλων Πτολεμαιδας, 18 Ιουνίου 2014.
23. ↑  «Πρωταθλητές Κορασίδων» Αρχειοθετήθηκε 2013-05-23 στο Wayback Machine. πληροφορίες στον επίσημο ιστότοπο της Ε.Ο.Κ.
24. ↑  «Πρωταθλητές Νεανίδων» Αρχειοθετήθηκε 2013-05-23 στο Wayback Machine. πληροφορίες στον επίσημο ιστότοπο της Ε.Ο.Κ.
25. ↑  «Πανελλήνιο Νεανίδων: Πρωταθλητής ο Απόλλων Πτολεμαΐδας»[*νεκρός σύνδεσμος*], άρθρο στον ιστότοπο SportsHero.gr, 25 Ιουνίου 2012.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Απόλλων Πτολεμαΐδας, επίσημη ιστοσελίδα γυναικείου τμήματος καλαθοσφαίρισης.
* Απόλλων Πτολεμαΐδας, ιστοσελίδα της FIBA για το 2008.
* «Απόλλων Πτολεμαΐδας – 20 χρόνια προσφοράς στον αθλητισμό», άρθρο στον ιστότοπο PrLogos.gr, 11 Αυγούστου 2009.
* 

  

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Α2 Εθνικής Κατηγορίας Καλαθοσφαίρισης Γυναικών 2022-2023 |
| --- |
|  |
| 1ος Όμιλος Βορρά | 
* Αναγέννηση Νέου Ρυσίου
* Απόλλων Καλαμαριάς
* Απόλλων Πτολεμαΐδας
* Αργοναύτες Αγρινίου
* Άρης Θεσσαλονίκης
* Ιωάννινα (Σ.Κ.)
* Λασσάνης Κοζάνης
* Ολύμπια Λάρισας
* Χ.Α.Ν.Θ.
 |  |
|  |
| 2ος Όμιλος Βορρά | 
* Ασπίδα Ξάνθης
* Ηρακλής Θεσσαλονίκης
* Νεάπολη
* Πάνθηρες Καβάλας
* Πανόραμα
* Πανσερραϊκός
* Πιερικός Αρχέλαος
* Πιερία
* Πυλαία
 |
|  |
| 1ος Όμιλος Νότου | 
* Αθηναϊκός Βύρωνος
* Άμιλλα Περιστερίου
* Αμύντας Υμηττού
* Άρις Καλαμάτας
* Ατρόμητος Πειραιώς - Ηρακλής
* Δαναοί Άργους
* Πανιώνιος Σμύρνης
* Πορφύρας Φρεαττύδος
* Προμηθέας Πατρών
 |
|  |
| 2ος Όμιλος Νότου | 
* Αγία Παρασκευή
* Α.Ε.Κ. Περιστερίου
* Αιγέας Χίου
* Ιωνικός Νέας Φιλαδέλφειας
* Κρόνος Αγίου Δημητρίου
* Μελίσσια
* Τερψιθέα Γλυφάδας
* Φοίνιξ Πειραιώς
 |

 |